**МЕТОДИКА**

**за определяне цената на услугата**

**„Доставяне на вода за напояване”**

Раздел I

# **Приложно поле. Принципи**

**Чл. 1.** (1) Настоящата методиката се прилага за:

1. доставчиците на вода за напояване по Закона за сдружения за напояване, наричани „доставчици“;

2. ползващите вода за напояване, наричани „водоползватели“.

(2) Методиката представлява технология на ценообразуване на услугата „доставяне на вода за напояване” и съдържа общи правила и принципи за определяне цената на водата за напояване, наричана „цена”.

**Чл. 2.** (1)В методика са заложени следните принципи:

1. баланс между социални, екологични и икономически фактори, съобразно географските и климатични условия на територята, на която се извършва услугата.

2. устойчиво и ефективно използване на водите.

(2) Доставчиците за вода за напояване изготвят и изпращат за сведение в Министерство на земеделието, храните и горите инструкция за прилагане на методиката.

Раздел II

**Цена**

**Чл. 3.** (1) Цената науслугата „Доставяне на вода за напояване” е разходоориентирана и регионална, като се определя от доставчиците по местонахождение на площите, които обслужват.

(2) Цената се изчислява като се вземат предвид само разходите върху цялата напоителна система на доставчика, които са свързани с дейността по предоставяне на услугата "Доставяне на вода за напояване".

(3) Доставчиците на вода за напояване водят аналитично счетоводно отчитане на свързаните с тази услуга разходи и приходи от тези, които са направени във връзка с други изпълнявани от тях дейности и услуги.

**Чл. 4.** (1)В цената се включват кумулативно два компонента:

1. цена за доставен обем вода;

2. цена за единица площ.

(2) Съотношението на двата компонента в цената се определя от доставчиците за всеки поливен сезон.

(3) Двукомпонентната цена включва разходите, които са пряко свързани с дейността.

**Чл. 5.** (1) Цената за доставен обем вода се определя според начина на доставка на вода и вида на културите:

1. за гравитачно доставяна вода за полски култури;

2. за помпено доставяна вода за полски култури, с пределно допустими цени за покачване:

а) до 50 метра височина включително;

б) над 50 метра до 100 метра височина включително;

в) над 100 метра височина.

3. за гравитачно доставяна вода за ориз;

4. за помпено доставяна вода за ориз.

(2) Цената по ал. 1 се определя като изчислената по чл. 4, ал. 3 цена се разделя на прогнозния обем вода в кубични метри за съответния поливен сезон.

**Чл. 6.** Цената за единица площ се определя като изчислената по чл. 4, ал. 3 цена се разделя на площта в декари.

**Чл. 7.** Цената се плаща по компоненти, както следва:

1. цената за доставен обем вода- след всяка поливка, въз основа на ползваните обеми вода, в кубични метри;

2. цена за единица площ - еднократно, независимо от броя на поливките и ползваните обеми вода.

Раздел III

**Предоставяне на услугата**

**Чл. 8.** (1)В срок до 31 март на текущата годинаводоползвателите подават до съответния доставчик заявление по образец за предстоящия поливен сезон, съгласно приетата от доставчика указания за прилагане на методиката. Заявлението е предварително и задължително условие за подписване на договор за предоставяне на услугата.

(2) Към заявлението се прилагат:

1. декларация за заявените площи за напояване с посочени имоти и видове култури;

2. декларация, че в указан от доставчика срок, водоползвателят ще монтира измервателно устройство за вода, което отговаря на изискванията на Закона за измерванията;

3. декларация за липса на изискуеми задължения към доставчика.

(3) Веднъж приложена към заявлението, декларацията по ал. 2, т. 2 не се прилага за следващ поливен сезон, освен ако е настъпила промяна в декларираните площи.

**Чл. 9.** (1) Доставчикът разглежда постъпилите завления в срок до десет календарни дни от получаването им.

(2) Ако в срока по ал. 1 доставчикът установи неточност или непълнота в подаденото заявление или в приложените към него документи или наличие на изискуемо задължение към доставчика, на заявителя се дават указания и се определя срок за отстраняването им, който не може да бъде по-кратък от от десет календарни дни.

(3) Ако заявителят не изпълни дадените от доставчика указания в срока по ал. 2, той може да подаде ново заявление, с подаването на което започват да текат нови срокове.

(4) Ако доставчикът установи наличие на изискуемо задължение към него, той указва на заявителя в срока по ал. 2, да представи обезпечение.

**Чл. 10.** (1) След приемане на подаденото в срок и отговарящо на изискванията на настоящата методика заявление, се подписва договор за доставка на вода за напояване, изготвен съобразно изготвените от доставчика указаня.

(2) При обективна невъзможност на водоползвателя да изпълни условията по чл. 9, ал. 4, доставчикът може да разсрочи задължението за плащане на две вноски:

а) първа вноска - със срок на плащане до началото на съответния поливен сезон;

б) втора вноска - със срок на плащане след края на първата заявена поливка.

Раздел IV

**Публичност**

**Чл. 11.** (1) До 31 март на текущата година преди началото на поливния сезон доставчиците обявяват срок и указания за изготвяне и начин на подаване на заявления.

(2) Доставчиците, ежегодно до 20 декември, предоставят на министъра на земеделието, храните и горите, в качеството му на орган по провеждане на държавната политика за развитие на поливното земеделие, информация за цена на услугата през следващия поливен сезон, както и прогнозно количество поливни площи (в декари).

(3) Информацията по ал. 1 и ал. 2 се обявява на електронната страница на доставчика и на публично достъпно място (седалище и адрес на управление на доставчика, на негов клон, административна сграда на община по местонахождение на заявените за напояване имоти, кметство, поща и др.).

**Чл. 12.** (1) Доставчиците на вода създават и поддържат списък на заявените за напояване площи с посочени имот и площ, данни за водоползвателя (имена, ЕГН, търговско наименование, ЕИК, договор за водоподаване; срок, цена, заявени количества вода, изразходвани количества вода, обезпечения по вид култури и размер, договори за директни плащания, платени суми - разделени по компоненти, остатък на задължението.

(2) По време на поливния сезон данни от регистъра се изпращат всеки месец до 10-то число за сведение в компетентната дирекция, която подпомага министъра на земеделието, храните и горите при разработване, координиране и провеждане на държавната политика в областта на напояването.

**Допълнителна разпоредба**

**§ 1.** По смисъла на тази методика:

1. "водоползвател" - юридическо или физическо лице, собственик или ползвател на земеделски земи, който е подал заявление за доставка на вода за напояване по реда на тази методика до съответния доставчик на вода за напояване.

2. "цена" - паричен израз на стойността на услугата "доставяне на вода за напояване", определена по разходоориентиран метод на ценообразуване и актуализирана от доставчика при спазване на методиката.

5. "поливка" - подаване за определен период от време на вода за напояване на земеделска култура, с цел поддържане на подходящ за развитието й водно-въздушен режим.

**Заключителна**  **разпоредба**

**§ 2.** Методиката се приема на основание чл. 58 от Закона за сдруженията за напояване.